**Şi spune-mi măicuţă**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-ntoarnă măicuţă din stâncă

Corăbii în gânduri se-adâncă,

Priveşte-mă, singur mă sting

În timpul ce nu-l mai disting.

Si spune-mi măicuţă că doare

Chiar marea şi raza din soare,

Te uită măicuţă cum ninge

Şi boala puterea îmi frânge.

Mai zilnic măicuţă mă plouă

Otrava-i ascunsă în rouă,

Mai zilnic măicuţă mă arde,

Tot cerul ce-n ceruri nu şade.

Mă vântură-n clipe de viaţă,

Noi hăuri îmi sapă pe faţă,

Apoi, în amurguri senine

Îşi pune durerea în mine.

Adună-mi măicuţă din strungă

Dulăii, ce răul mi-alungă,

O mare de lacimi tu strânge;

Căci piatra din cruce va plânge.

16.01.2018